ગાંધીનગર શહેર આસપાસ આવેલી બાંધકામ સાઇટો પર કોન્ટ્રાક્ટર અને બિલ્ડરોની બંદરકારીના કારણે મચ્છરોનો ઉપદ્રવ વ્યાપક પ્રમાણમાં થતો હોવાનું અગાઉના વર્ષોમાં જોવા મળ્યુ છે. તેના કારણે પરપ્રાંતના મજૂરો મેલેરિયાના ભરડામાં સપડાતા અગાઉ અનેક વખત રોગચાળો ફેલાયો હતો. તેને લક્ષમાં રાખી હાલના સમયે કુડાસણમાં ડેન્ગ્યુનો રોગચાળો જોવા મળતાં જિલ્લા મેલેરિયા શાખા દ્વારા કુડાસણ વિસ્તારમાં અને નજીકમાં ચાલતી બાંધકામ સાઇટ ઉપર તપાસનો દોર લંબાવ્યો છે.